
Z A P I S N I K

07. sjednice Vijeća Mjesnog odbora Ivanja Reka,
održane 14. listopada 2021. u prostorijama mjesne samouprave Mjesnog odbora Ivanja Reka, s početkom u 19.00 sati


NAZOČNI ČLANOVI VIJEĆA:
1. Damir Ranec
2. Valentin Topolovec
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 07. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 06. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika,Vijeće jednoglasno utvrđuje

D N E V N I     R E D:

1. Aktualna komunalna problematika
1. Razno: izvješća, pitanja i prijedlozi 


Ad 1. Aktualna komunalna problematika

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:
 
1. Izrada rješenja za upuštanje rubnjaka i niveliranje nogostupa na Ivanjorečkoj cesti kod kbr. 5 (DVD Ivanja Rijeka)
2. Rimski put kod kbr. 7 i 9 – nivelacija dijela kolnika prema slivnicima zbog rješavanja problema površinske odvodnje
3. Ivanjorečka cesta kod kbr. 7 i 9 – saniranje dijela kolnika zbog oštećenja i udubljenja asfalta
4. Promjena voznog reda za autobus ZET-a na linijama 216 i 276 – učestaliji red vožnji i  intenzivnije prometovanje u „udarnim“ terminima ujutro i poslijepodne
5. Produženje autobusne linije 225 do okretišta u Ivanjoj Reki (sada je u Resniku)
6. Produženje autobusne linije 281 do okretišta u Ivanjoj Reki (kroz naselje Ivanja Reka)


Nakon rasprave Vijeće jednoglasno donosi:


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju zahtjeva DVD Ivanja Rijeka, traži od Vijeća gradske četvrti Peščenica -Žitnjak da u Plan komunalnih aktivnosti uvrsti:

- izrada rješenja za upuštanje rubnjaka i niveliranje nogostupa na Ivanjorečkoj cesti kod kbr. 5 (DVD Ivanja Rijeka)

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da od nadležne gradske službe ZET-a zatraži:

· promjena voznog reda za autobus ZET-a na linijama 216 i 276 – učestaliji red vožnji i intenzivnije prometovanje u „udarnim“ terminima (vršna opterećenja broja putnika) ujutro i poslijepodne


Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se u Plan komunalnih aktivnosti uvrsti:

- Rimski put kod kbr. 7 i 9 – nivelacija dijela kolnika prema slivnicima zbog rješavanja problema površinske odvodnje


Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se u Plan komunalnih aktivnosti uvrsti:

- Ivanjorečka cesta kod kbr. 7 i 9 – saniranje dijela kolnika zbog oštećenja i udubljenja asfalta


Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da od nadležne gradske službe ZET-a zatraži:

· produženje prometovanja trase autobusne linije 225 Sesvete – Resnik – Kozari Bok do okretišta u Ivanjoj Reki 


Obrazloženje: traži se produženje prometovanja trase autobusne linije 225 do autobusnog okretišta u Ivanjoj Reki. Sada se autobus okreće na autobusnom okretištu u Resniku, a ovime bi se Ivanja Reka dodatno i kvalitetnije prometno povezala s Dupcem.


Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da od nadležne gradske službe ZET-a zatraži:

· produženje prometovanja trase autobusne linije 281 Glavni kolodvor – Novi Jelkovec do okretišta u Ivanjoj Reki odnosno prometovanje kroz naselje Ivanja Reka 


Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Ad 2. Razno: izvješća, pitanja i prijedlozi

Damir Ranec, predsjednik Vijeća 

Ističe da uz materijale za ovu sjednicu nisu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

14.10.2021. izvršeno saniranje manjeg dijela oštećenog kolnika na Ivanjorečkoj cesti kod kbr. 9, na temelju upućenog zahtjeva za izdavanje naloga prema ZG cestama od strane MO.

10.10.2021. završeno asfaltiranje i ugradnja kanalica i slivnika za oborinsku odvodnju u odvojku dijela Marofske ulice (preko puta zgrade MO), na temelju Plana komunalnih aktivnosti MO za 2021.

14.10.2021. upućen dopis prema nadležnoj firmi za održavanje travnjaka uz Ivanjorečku cestu i odvodni kanal (kod OŠ I. Reka) za potrebu košnje narasle trave.

11.10.2021. poslana prijava od strane MO na portal MojZagreb za saniranje udarne rupe na kolniku kod Ivanjorečke ceste kbr. 44.


 
Dovršeno u 21.00 sati.
Zapisnik sastavio: 
Damir Ranec

Zagreb, 14. listopada 2021.


Predsjednik Vijeća Mjesnog odbora
           Ivanja Reka
Damir Ranec, mag.oec.
